AlexejDobrolubov/national_council_slovak_2010 huggingface dataset:
39. schôdza NR SR - 11.deň - B. popoludní
Dátum: 2025-09-25
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

Ďakujem pekne, pán Hazucha, ja som nestihol teda úplne, že všetko počuť, lebo mi to tu nejak nefungovalo, som si zle sadol. Vy ste sa vôbec nevyjadrili k tomu, čo som hovoril. Jaké stabilné ceny? Jaké stabilné ceny? Veď ja som tu popisoval čísla, súčasné ceny, ktoré nikto nespochybnil. Ako kurnik šopa, prečo je poplatok za plynomer u SPP v Českej republike o 14 eur lacnejší ako na Slovensku. Ako ja chcem počuť na toto odpoveď. Takisto, prečo priemerná cena plynu je o 14 eur v Českej republike lacnejšia ako na Slovensku, teraz, keď hovorím, keď, keď sa bavíme vyslovene o tej komodite, tak tam je ten rozdiel ešte väčší, a to teraz nebudem tu presne odčítavať, tam to bolo niekoľko desiatok eur. Toto nie je normálne, toto nesú, to nesúvisí s tým kto, čo, kedy, ktorá vláda v minulosti plošne dotovala a nedotovala. Ja som mimochodom posledné tri roky ani nebol v politike, čiže u mňa plačete na nesprávnom hrobe, ale ja chcem odpoveď na tieto otázky. Komu idú tieto rozdielové peniaze. Ako komu ide tých 14 eur, komu ide tých 14 eur z toho poplatku za plynomer. To je poplatok za plynomer, to nesúvisí, že s ničím. A ešte samostatná kapitola je potom, sú tie cesty Roberta Fica do Ruska, ktorý teda tvrdil, že aký vybavil lacnejší plyn a neviem čo, a pritom ja som to tu povedal, však ja to len zopakujem. My máme 50 % v mixe európskeho plynu, Česi nemajú nič, a napriek tomu majú výrazne ten plyn lacnejší, tak niekto tu klame. A ja chcem poznať odpovede na tieto otázky. Ďakujem pekne.
39. schôdza NR SR - 6.deň - B. popoludní
Dátum: 2025-09-17
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Ja ešte doplním tie čísla, o ktorých som hovoril, lebo však to nadväzuje na pána Dostála. Hovoril som pred, najprv technicky, preto 28 krajinách, lebo tie štatistiky porovnávajú 27 krajín Európskej únie aj Veľkú Britániu. Teraz ešte k tomu Robertovi Ficovi, áno, je druhý spomedzi 28 krajín, keď porovnáte jeho plat s priemerným platom bežného človeka na Slovensku. Viete koľko násobok zarába Robert Fico priemerného človeka na Slovensku? Osemnásobok. V Poľsku 2,7. Robert Fico osemnásobok, strašná hanba. Pellegrini 12 násobok. To ste mali dať najprv do poriadku. S tým ste sa mali dorozprávať a mali ste to upraviť a potom ožobračovať ľudí. Ďakujem pekne.
39. schôdza NR SR - 6.deň - B. popoludní
Dátum: 2025-09-17
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Pán Hazucha, no vy ste nechceli bezduchú kritiku, chceli ste nejaké fakty, štatistiky. Tak ja vám nejaké dám. Ste vo vláde dva roky, ste v polovici volebného obdobia. Tie štatistiky sú úplne čerstvé z Eurostatu, z ministerstva financií vášho aj našich okolitých krajín, z Európske komisie a podobne. Takže poďme na to čo stihne. Slovenská firemná daň najvyššia v regióne 24 %. Česko 21 %, Poľsko 19 %, Maďarsko 9 %. Prognózy rastu HDP na rok 26. Česko 2%, Maďarsko 3,1 %, Poľsko 3,1 %, Slovensko 1,6 % najhoršie. Miera chudoby. Percento domácností, ktoré majú ťažkosti vyžiť. Česko 10,3 %, Poľsko 12 %, Maďarsko 17 %, Slovensko, prosím pekne, 26,1 %. To je váš výsledok. Štvrtina populácie pán Hazucha. Poďme ďalej. Rozpätie miery nezamestnanosti medzi regiónmi. Rakúsko 6,3 %, Maďarsko 4,7, Česko 2,8 %, Slovensko 7,3 %. Vo všetkých týchto ukazovateľoch sme najhorší v regióne. A posledné číslo ktoré vám dám, lebo viac som nestihol, mám to úplne čerstvé. Verejné výdavky na terciálne vzdelávanie na jedného študenta. Poľsko dáva 7,2 eura, Česko dáva 7,3 euro, Maďarsko dáva 13,4 euro na jedného študenta vysokej školy, vy dávate 5,4 euro pán Hazucha. Môžete sa hanbiť, aj v tomto sme najhorší. Vo všetkých týchto ukazovateľoch je Slovensko najhoršie. Ste amatéri, ste babráci pán ... (Prerušenie vystúpenia časomerom.)
39. schôdza NR SR - 3.deň - B. popoludní
Dátum: 2025-09-11
Poslanec: Galko, Ľubomír (-)
Druh vystúpenia: Vystúpenie s faktickou poznámkou

tam takým pokútnym spôsobom do toho návrhu až po medzirezortnom pripomienkovom konaní prepašovali. Ja si myslím, že je veľmi dobré, že táto diskusia zbehla. Určite by bolo lepšie, keby tá diskusia bežala normálne, riadne a takým spôsobom, akým by sa slušalo a patrilo, ale je dobré, že zbehla aspoň takto a že, ja som presvedčený, že tí ľudia, ktorí možno ani netušili, že takáto nejaká zmena tam bola vami prepašovaná, tak vlastne sa im otvorili oči a že dnes vedia, že jednoducho to, čo ste tam dali, naozaj nie je v prospech ochrany prírody, ale je to len a len v prospech devastácie a v prospech developerov a v prospech úzkych developerských skupín, by som povedal. Takže je veľmi dobré, že sa na toto upozornilo a že každý videl, že to nedokážete obhájiť. Ďakujem.
39. schôdza NR SR - 3.deň - B. popoludní
Dátum: 2025-09-11
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

No ďakujem pekne. Ja teda na jednej strane musím oceniť, pán minister Taraba, že ste už nevytiahli tu to hrdzavé lano, dúfam teda, že ste si to naozaj uvedomili, že vám tam napísali blud a že to máte ošetrené úplne inde a že na to nepotrebujete tú lobistickú pasáž, ktorú ste prepašovali do toho návrhu zákona. Čiže žiadne hrdzavé lano sa šesť rokov nebude odstraňovať v prípade, že sa toto vypustí. Čo ma teda ale sklamalo, je to, že ste vo svojom vystúpení sa ani len milimetrom nesnažili obhájiť tú časť, ktorú ste tam prepašovali, a to je proste tá výstavba vlekov, lyžiarskych stredísk, zjazdových dráh, hotelov, rekreačných zariadení v chránených územiach vrátane národných parkov, ktoré, ktorá nebude musieť prejsť posudzovaním vplyvov na životné prostredie EIA, ale iba tým zaisťovacím konaním. K tomuto ste sa vôbec nevyjadrili a vôbec ste sa nesnažili obhájiť to, že ste to tam takým pokútnym spôsobom do toho návrhu až po medzirezortnom pripomienkovom konaní prepašovali. Ja si myslím, že je veľmi dobré, že táto diskusia zbehla. Určite by bolo lepšie, keby tá... =====
39. schôdza NR SR - 3.deň - B. popoludní
Dátum: 2025-09-11
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

Ďakujem pekne. Ja mám niekoľko poznámok k tomuto vystúpeniu. Ja súhlasím s pánom Sabom, že tá úprava prepašovania, prepašovaná ministrom Tarabom do návrhu zákona, môže byť veľmi, veľmi riziková pre formu národných parkov, ktorá je v revízii, a som rád a teda oficiálne o tom informujem, že strana Demokrati už tento utorok sa obrátila s týmto upozornením na Európsku komisiu, aby o tom vedeli. Aj keď teda obávam sa, že pánovi Tarabovi je to jedno, lebo on potrebuje, aby sa v tomto období poschvaľovali kdejaké zjazdovky a o to mu ide bez ohľadu na dôsledky, ale však uvidíme, čo sa bude teraz diať. A druhá poznámka sa týka toho, že ste hovorili, že pán Taraba hovoril, že nikto nemá problém s touto novelou. No to, že nikto, treba brať s rezervou, lebo to je tvrdenie pána Tarabu a to môže byť aj z jeho strany nejaký žart alebo manipulácia, nepochopenie. Ja taký príklad uvediem. My sme dnes, včera sme preberali zákon o odpadoch, kde som vystúpil v rozprave, kde som mu vytkol nečinnosť dvojročnú, že vlastne nič nerobili a že teraz predkladá ten istý zákon ako, ako bol predložený vládou pána Ódora pred, v roku 2023 a že čo sa vlastne stalo, keď vtedy bol proti tomu a teraz to sám sem doniesol a je to ten istý zákon a že prečo dva roky nič nerobil a pán Taraba mi dnes v záverečnom slove alebo teda včera, tuším, alebo dneska, to už neviem, mi poďakoval, že som ho pochválil za, za ten návrh zákona, ktorý sem priniesol. Takže keď on povie, že nikto nie je proti nemu, tak to treba brať s rezervou. A ak je menej ľudí proti tomu, čo chceme vypustiť, tak je to práve preto, že sa ukázalo, že to nemalo ísť v skrátenom legislatívnom konaní, že to nemalo byť pokútne prepašované a že je správne, že navrhujeme, aby táto časť bola z toho návrhu vypustená. Ďakujem.
39. schôdza NR SR - 3.deň - B. popoludní
Dátum: 2025-09-11
Poslanec: Galko, Ľubomír (SLOVENSKO)
Druh vystúpenia: Vystúpenie s faktickou poznámkou

Ďakujem pekne, mám tri poznámky k tomuto vystúpeniu. Áno, tento návrh má za cieľ alebo chce zabezpečiť zjednodušenie povoľovania obnoviteľných zdrojov, to je tá transpozícia smernice, o ktorej hovoríme. No, tam je až úsmevné ako sa pán Taraba vyviňuje ako mlží ako zdôrazňuje tú skutočnosť, že vlastne obce budú musieť teda mať právo teraz do toho hovoriť a aby navodil dojem, že on vlastne niekoho bráni obce alebo ľudí a úplne úzko... ===== Taraba vyviňuje a ako mlží, ako zdôrazňuje tú skutočnosť, že vlastne obce budú musieť, teda mať právo teraz do toho hovoriť a aby navodil dojem, že on vlastne niekoho bráni, obce alebo ľudí. A úplne úzkostlivo sa vyhýba prihláseniu sa k tomu faktu, že zrýchľuje a zjednodušuje povoľovanie obnoviteľných zdrojov energie. Takže aby to bolo jasné a zrozumiteľné, pán minister Taraba svojim návrhom zrýchľuje a zjednodušuje povoľovanie obnoviteľných zdrojov energie, aby to teda aj jeho priaznivci vedeli. Druha poznámka. V našom pozmeňovacom návrhu, tá nesúvisiaca časť, o ktorej hovorila kolegyňa pani Stohlová, čo bola vsunutá do predmetného návrhu, týkajúca sa výstavby vlekov, lyžiarskych stredísk, zjazdových dráh a čo ja viem čoho všetkého možného ešte iba tzv. zaisťovacím konaním EIA. My navrhujeme, aby bola z návrhu vypustená a ja som presvedčený, že celá táto diskusia ukázala, že je to proste tak, ako hovoríme, že to je nesúvisiace, je to riziková zmena a je to hlavne lobistická zmena. To proste musí vidieť každý príčetný človek, ktorý trafí do dverí po tejto diskusii, ktorá tu prebehla. No a tretia vec, ktorú chcem povedať, to je to hrdzavé lano, o ktorom stále pán minister Taraba hovorí. Je to hrubá demagógia. Žiadnych šesť rokov za žiadne hrdzavé lano, pretože toto už máte ošetrené inde v tom návrhu zákona. Toto vy neošetrujete tým, že vypúšťate alebo teda že ste tam pridali tú lobistickú tabuľku, ktorá tam je. Čiže niečo iné vám musia napísať, lebo toto čo vám napísali, vám napísali zle. Ďakujem pekne.
39. schôdza NR SR - 14.deň - A. dopoludnia
Dátum: 2025-09-30
Poslanec: Galek, Karol (SaS)
Druh vystúpenia: Vystúpenie s faktickou poznámkou

Ondrej, ďakujem veľmi pekne aj za tie citácie z rokovacieho poriadku. Vedel som, že nesklameš a že naozaj sa dozvieme ja tie konkrétne ustanovenia, aj ten návrh plne podporujem a kvitujem naozaj o takomto návrhu, ktorého súčasťou bude prílepok sa jednoducho hlasovať nedá, ale ja by som sa ešte vrátil k tomu začiatku, kde si hovoril o tých svojich otázkach, ktoré si položil a nedostal si odpovede, no tak tých otázok naozaj bolo veľmi veľa, málo odpovedí sa nám dostalo a áno, upozornil si aj na to, že alternatívy sú alebo boli. Boli aj v rozprave, boli aj v skrátenom legislatívnom konaní, boli aj v minulosti a keď si ale otvoríš samotný zákon a pozrieš si doložku vplyvov a pozrieš si aké alternatívne riešenia boli posudzované, lebo aj toto tam je uvedené, tak tam je napísané, že posudzované neboli žiadne, ďakujem.
39. schôdza NR SR - 14.deň - A. dopoludnia
Dátum: 2025-09-30
Poslanec: Galek, Karol (SaS)
Druh vystúpenia: Vystúpenie s faktickou poznámkou

Kolegyňa Jurík, ďakujem pekne za tvoje vystúpenie. Hovorila si aj o koaličnej dohode, ktorá nám tu bola mimo záznamu odprezentovaná v rámci toho pozmeňovacieho návrhu, ktorý je prílepkom. No a tu by som v tejto súvislosti ma napadlo, že tá dohoda má predsa vždycky dve strany. Takže vlastne čo je na tej druhej strane ako ústupok za to, že takýto návrh bude súčasťou zákona o energetike. Ja stále verím, že naozaj je, je za tým nejaký dobrý úmysel, ale ja sa pýtam, prečo formou pozmeňovacieho návrhu k zákonu o energetike. Veď my máme na schôdzi ešte veľmi veľa ďalších neprerokovaných bodov. Schôdza ďalej beží, máme tam body o vyslovení nedôvery vláde, jednotlivým ministrom, ministerkám. Prečo nemohol pán minister Kaliňák prísť s takýmto návrhom do skráteného legislatívneho konania, tak ako to urobila pani ministerka so zákonom o energopomoci. No a potom si hovorila aj o energetickej efektívnosti. O tom, ako je to so spotrebou plynu v Českej republike ako je to u nás, kde máme dotované ceny energií. Ale ja by som tu ešte doplnil informáciu, v Českej republike majú nielen, nielen adresnú pomoc, reálnu adresnú pomoc, ale majú aj deregulované ceny energií, to znamená, že tam sa vytvárajú produkty pre tých jednotlivých zákazníkov, čo u nás bohužiaľ nie je a paradoxne, niektoré tie produkty sú lacnejšie ako sú u nás dotované ceny energií. Takže naozaj, či by sme sa skôr nemali uberať touto cestou, tou cestou deregulácie a naozaj vytvárania trhu namiesto plošného, helikoptérového rozhadzovania miliónov eur. Ďakujem.
39. schôdza NR SR - 13.deň - A. dopoludnia
Dátum: 2025-09-29
Poslanec: Galek, Karol (SaS)
Druh vystúpenia: Vystúpenie s faktickou poznámkou

Maroš, čítal si pozmeňovák asi 15 min, to je naozaj dôkaz toho, keď sa raz tá hlúposť zažerie, tak je veľmi ťažké ju potom odtiaľ z tej legislatívy aj dostať. Na to, že celá transakčná daň je jedna veľká hlúposť, ktoré iba poškodí podnikateľov a našu ekonomiku, upozorňuješ od začiatku. Hovoril si aj o cestovaní, cestovaní v čase v rámci tohto zákona. Áno, tento zákon nás vrátil do doby kešu. Tento zákon spôsobí nie malé daňové úniky. A ja sa obávam, že cestujeme ešte omnoho ďalej v tom čase, niekde do 20. rokov minulého storočia, kedy v Spojených štátoch bola prohibícia. Prohibícia na alkohol. Celá transakčná daň je prohibíciou na podnikanie. Okrem toho, že tu dôjde k veľkým daňovým únikom, bude tu prekvitať aj čierna ekonomika. A naozaj mnohí podnikatelia, najmä z oblasti služieb, jednoducho, zatvoria svoje prevádzky a budú poskytovať svoje služby iba niektorým vybraným ľuďom, na ktorých sa vedia spoľahnúť. Áno, môžme ich potom postihovať, môžme tam posielať daňové kontroly, ale naozaj toto chceme dosiahnuť? Jednoducho zlikvidovať ešte aj týchto ľudí vôbec služby na Slovensku? Takže jedinou cestou, ktorou je, je naozaj zrušenie takejto transakčnej dane. Ja si nepaätám, teda nech ma kolegovia z koalície opravia, že by niekde na svete niekedy pomohlo škrtenie podnikateľov k naštartovaniu ekonomiky. Naopak, uvoľnenie, zjednodušenie administratívy, toto je tá cesta. Takže ak naozaj chceme dosiahnuť to, že sa tu naozaj na budúci rok naštartuje ekonomika, tak takéto hlúposti, ako je transakčná daň, musíme zrušiť. A preto v rámci tohto návrhu musíme podporiť tento tvoj pozmeňovací návrh.
39. schôdza NR SR - 11.deň - B. popoludní
Dátum: 2025-09-25
Poslanec: Galek, Karol (SaS)
Druh vystúpenia: Vystúpenie s faktickou poznámkou

Ďakujem pekne. Lojzo, pýtal si sa, hovoril aj o tom, koľko ľudí akým spôsobom dostane takýto nárok, alebo budú mať nárok na takúto energodotáciu. Lietajú tu rôzne čísla. Upozornil som na to aj vo svojom vystúpení. Od 90 %, cez 95 až po energošeky pre všetkých. Ale pritom my máme štúdiu Slovenskej akadémie vied, ktorá hovorí o tom, že v energetickej chudobe sa nachádza 18 % domácností, čo je asi o niečo viacej ako 340-tis. a týmto by sme to mali poskytnúť. A keď budeme naozaj dávať deväťdesiatim až deväťdesiatim piatim, tak o to menej tí, ktorí to reálne potrebujú, dostanú menej. No a vravel si aj teda o tom, ako to bude fungovať s tými IT systémami. Pani ministerka prezentovala, najmä v minulosti, že chce vytvoriť systém, ktorý bude administratívne jednoduchý. Systém, ktorý bude fungovať tak, že ľudia si o nič nebudú musieť žiadať. Ale mám takú perličku, čo sa momentálne deje. Ľudia, keď sa dozvedeli, že teda budú musieť mať aj trvalý pobyt na mieste, kde si budú takúto žiadosť alebo takýto nárok, kde budú mať, tak zrazu začali behať po ohlasovniach pobytov. A jednoducho to, čo sme chceli, že aby sme tu odľahčili aj tých administratívnych pracovníkov, tak ľudia si začali meniť pobyty. Jednoducho, ja sa teraz pýtam, o koľko prídu malé mestá, práve na podielových daniach, keď sa takýmto spôsobom pomenia trvalé pobyty ľudí, ktorí majú napr. nakúpené byty vo veľkých mestách. Ďakujem.
39. schôdza NR SR - 11.deň - A. dopoludnia
Dátum: 2025-09-25
Poslanec: Galek, Karol (SaS)
Druh vystúpenia: Vystúpenie s faktickou poznámkou

Ondrej, tak ako v podstate v prípade 99 % skrátených legislatívnych konaní, ktoré sa nám dostávajú do parlamentu, nie je dôvod, tak veľmi dobre si poukázal na to, že na to nie je dôvod ani v tomto prípade. No koniec koncov takýchto zneužitých skrátených legislatívnych konaní sme tu mali za, na tejto schôdzi niekoľko, či už to bol minister Taraba so svojím posudzovaním vplyvov na životné prostredie, či už to bola konsolidácia. Ale paradoxne pani ministerka mala zákon o energetike, ktorý tu bol ešte pred letom a teraz sme ho schválili v druhom čítaní, a ja som to vtedy aj ocenil a povedal som, že áno, takto by mala vyzerať legislatíva, naozaj prebehol celý ten proces tak, ako mal. No a preto som aj ja dosť sklamaný z toho, že zrazu zákon, ktorý mal prejsť riadnym pripomienkovým konaním, ktorý mal prejsť riadnym prvým a druhým čítaním, tu sfúkneme v podstate za dva dni. No a veľmi dobre si povedal, že na jeseň alebo na jar, pardon, sme tu mali zákon o zbere údajov. Pani ministerka povedala, na jeseň príde riadny , no tak sme čakali, že teda v lete asi bude možno, alebo pred letom nejaká diskusia, rozprava, nejaké MPK-čko. V lete nič. Skrátka šesť mesiacov ticha. No dobre si povedal, že naozaj odvtedy žiadne mimoriadne okolnosti nenastali, no a bum, príde september, skrátené legislatívne konanie odôvodnené hospodárskymi škodami, ale, bohužiaľ, tieto hospodárske škody hrozia naopak v prípade, že tento zákon bude schválený. A ešte raz opakujem, aj ty si na to upozornil, nie je tam žiadne zmocňovacie ustanovenie, nie je tam žiaden návrh. Jednoducho toto, tento návrh zákona nie je ani nič iné ako bianco šek na politickú korupciu tejto vlády.
39. schôdza NR SR - 11.deň - A. dopoludnia
Dátum: 2025-09-25
Poslanec: Galek, Karol (SaS)
Druh vystúpenia: Vystúpenie s faktickou poznámkou

14. Ďakujem naozaj, iba krátko. Pán Pročko, len toto je presne ten istý spôsob, akým obhajuje aj pani ministerka práve tento zákon. Ja si myslím, že my by sme mali postupovať presne opačne. My by sme naopak mali tie peniaze ľuďom nechať, nebrať im ich cez vysoké dane, cez vysoké odvody a to nieže 300 alebo 500 euro, ale tisíce eur a potom im doslova a do písmena do druhého vačku vkladať iba akúsi almužnu. Toto, čo je naozaj dnes predvádzané, to je obyčajná politická korupcia a cesta do pekla. Ďakujem.
33. schôdza NR SR - 10.deň - B. popoludní
Dátum: 2025-04-09
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

172. Chcem reagovať na kolegu. Niektoré vyjadrenia boli správne, niektoré boli nie celkom korektné. V prvom rade negatívny vplyv na samosprávu tento zákon, ktorý je predkladaný ako vládny zákon, to nie je pravda, pretože nemá to negatívny vplyv na samosprávu. Je to preddavok, ktorý musí byť zúčtovaný za 12 mesiacov. To znamená, samospráva, len nám sa zvýši cash-flow, aby sme mohli použiť počas tých mesiacov, pretože tie objektívne príčiny som povedal, ale musí byť zúčtovaná, čiže nemá to žiaden vplyv na rozpočet samospráv ako taký. Potom pred rokom že sme sa stretli s tým istým zákonom, tento zákon nebol. Ja som sám predkladal zákony, ktoré boli prijaté, a to je využitie rezervného fondu na bežné účely. Ten zákon bol prijatý a funguje a my ako samospráva využívame tieto rezervné fondy. Tie, ktoré majú hlavne mestá, tie, obce, samozrejme tie zdroje nemajú. A druhý zákon, ktorý som aj predkladal na prospech samosprávy, bolo odklad mechanicko-biologickej úpravy komunálneho odpadu, kde ročne je tu úspora asi 250 miliónov pre celú samosprávu. Toto by zaplatili občania alebo mestá, obce, čize za dva roky, na dva roky je tam odklad, je to viac ako 500 miliónov eur, je to šetrenie ako také a toto pomohlo samospráve reálne. A ešte ďalšie zákony, ktoré som aj ja predkladal, ktoré sú výrazným posunom. Treba zdôrazniť, že samospráva ako taká je verejný subjekt a je oslobodená od transakčnej dane. Ale spomínate dve veci, čo je pravda. Sú to podniky založené mestom, kde mesto má buď 100 % vlastníctvo, alebo vykonáva tú činnosť, a to sú tie mestské hromadné dopravy alebo sú to podniky ako také. Mám krátko času, ale ja vám poviem, čo potrebujeme. My potrebujeme predvídateľnosť, vrátane financovania. Čím menej zásahov a obmedzení zo strany štátu, jednoduchší prístup k investičným zdrojom, čiže presun kapitálu, alebo rozhodovania na regionálnu úroveň, dostatok zdrojov na... (Prerušenie vystúpenia časomerom.)
33. schôdza NR SR - 10.deň - B. popoludní
Dátum: 2025-04-09
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

156. Chcem opäť sa vrátiť k tomu, že sme pri prerokovaní zákona, ktorý hovorí o poskytnutí preddavkov pre samosprávy vo výške 150 miliónov eur. Ja viem a ako opozícia máte na to právo predložiť pozmeňujúci návrh, ktorý hovorí o niečom inom, je to o transakčnej dani. Aj chápem tomu, že ste chceli využiť tú príležitosť, keď pán podpredseda Danko prejavil záujem o tom vôbec rokovať. Len by som chcel vás tak vyzvať, aby sme sa vrátili k meritu veci, pretože samospráva tie zdroje potrebuje, aby sme mohli fungovať. Mňa jediné, čo, kolega, pri tom vyrušovalo, je, že ste stále hovoril o, ste spomenul slovíčko hlúpa, tým ste trochu dehonestoval svoje vystúpenie, pretože keby ste to nepoužíval, tak som si ho vypočul so záujmom celkom. A treba ešte povedať, viete, každú daň, ktorú zavediete, pre ľudí je nepopulárna, pretože sú to zdroje, ktoré môžu používať na iný účel. Ale celou príčinou zavedenia transakčnej dane a taká diskusia ako teraz pri samotnom zákone nebola, skôr ako pri tomto pozmeňujúcom návrhu, je to, že sa na základe zhoršených verejných financií sú potrebné dodatočné zdroje. Ja nechcem obhajovať túto daň, pretože tiež ju považujem za zaťažujúcu, ale bolo jasne definované, že je dočasná. To znamená, predpokladám, že minister financií pripraví také kroky a buď zmierni túto daň, alebo časom, že sa zruší a je dôležitá len pre nevyhnutný čas, kedy má platiť. A či nejaké výnimky prejdú, alebo neprejdú, tak je asi na ňom teraz, aby prišiel s čím a ja sám podporím, ak príde s takýmto návrhom, pretože je to záťaž pre všetkých. Ďakujem.
33. schôdza NR SR - 10.deň - B. popoludní
Dátum: 2025-04-09
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

95. Ja by som možno vyzval, aby sme sa vrátili k meritu zákona, pretože tu rokujeme o návrhu, ktorý je takým prílepkom a hovorí o zrušení transakčnej dane, ale samotný návrh zákona, ktorý je predložený, hovorí o preddavku alebo financovaní o samospráv, a to sú mestá a obce, kde sa hovorí, že 100 miliónov pre mestá a obce a 50 miliónov pre vyššie územné celky. V samospráve nie je problém z pohľadu rozpočtov, pretože my máme rozpočtované zdroje v dostatočnej výške a s nimi počítame na 12 mesiacov. Problém je v cash-flow, ktoré teraz samosprávy nemajú, pretože je tam niekoľko faktorov, v prvom rade je znížený výber dane z príjmov fyzických osôb. To znamená, to, čo sme predpokladali, tak nebolo naplnené, s tým sa ráta, že by mali byť naplnené po podaní daňových priznaní a sú tam odklady aj daňových priznaní, ktoré sú ako také. Z toho prípadu, z tohto dôvodu aj minister financií pristúpil aj radšej k preddavku, pretože na začiatku roka nemá dostatok zdrojov a predpokladáme, že keď nebude dostatočný výber, tak sa tento preddavok zmení na dotáciu. Pretože ak nebude dostatočný výber, no tak na konci roka jednoducho tie zdroje nebudú, aby samosprávy mali. Ja to hodnotím zhruba na dva mesiace. Čiže november, december z pohľadu samosprávy a pre ministra financií vždy je lepšie na konci roka zhodnotiť, či má nejaké zdroje dodatočné na dofinancovanie, alebo nejako na začiatok roka, preto som to aj takto pochopil ten zákon, ktorý je tu predložený, že je to z toho dôvodu, že nemá ešte rozúčtovanie celého roka. A čo sa týka možno financovania, už si možno treba raz a navždy povedať, že reorganizácia, efektivizácia verejnej správy, a teraz nehovorím o samospráve, hovorím aj o štátnej správe, je pre Slovensko nadmieru potrebná a malo by sa to stať apolitickou témou, ktorá presiahne nielen... (Prerušenie vystúpenia časomerom.)